## Pravilnik o načinu prikupljanja medicinske dokumentacije o promjeni spola

### NN 121/2011 (28.10.2011.), Pravilnik o načinu prikupljanja medicinske dokumentacije o promjeni spola

MINISTARSTVO ZDRAVSTVA I SOCIJALNE SKRBI

2418

Na temelju članka 127. stavka 3. Zakona o zdravstvenoj zaštiti (»Narodne novine« br. 150/2008, 71/2010, 139/2010, 22/2011 i 84/2011) ministar zdravstva i socijalne skrbi donosi

PRAVILNIK

O NAČINU PRIKUPLJANJA MEDICINSKE DOKUMENTACIJE O PROMJENI SPOLA

Članak 1.

Ovim se Pravilnikom propisuje način prikupljanja medicinske dokumentacije o promjeni spola.

Članak 2.

Mišljenje Nacionalnog zdravstvenog vijeća o promjeni spola predstavlja dokumentaciju na temelju koje se provodi postupak upisa promjene podatka o spolu u matici rođenih osobe.

Obrazac mišljenja iz stavka 1. ovoga članka tiskan je u Prilogu I. ovoga Pravilnika koji čini njegov sastavni dio.

Članak 3.

Zahtjev za davanje mišljenja Nacionalnog zdravstvenog vijeća podnosi se na obrascu koji je tiskan u Prilogu II. ovoga Pravilnika i čini njegov sastavni dio.

Članak 4.

Osobne podatke na obrascu iz članka 3. ovoga Pravilnika upisuje i potpisuje podnositelj/ica zahtjeva, a za maloljetnu osobu roditelji ili skrbnik.

Članak 5.

Ako je podnositelj/ica maloljetna osoba osobne podatke o roditeljima ili skrbniku upisuju i potpisuju roditelji ili skrbnik.

Članak 6.

Razlog podnošenja zahtjeva upisuje podnositelj/ica ili roditelj, odnosno skrbnik maloljetne osobe.

Članak 7.

Podatak o načinu promjene spola upisuje podnositelj/ica ili roditelj, odnosno skrbnik maloljetne osobe o čemu uz obrazac iz članka 3. ovoga Pravilnika prilaže presliku medicinske dokumentacije.

Članak 8.

Zdravstveni radnici uključeni u postupak promjene spola daju i ovjeravaju mišljenje o promjeni spola na odgovarajućem mjestu u obrascu iz članka 3. ovoga Pravilnika.

Mišljenje o promjeni spola daju i ovjeravaju na odgovarajućem mjestu u obrascu iz članka 3. ovoga Pravilnika i psiholog i socijalni radnik.

Članak 9.

Evidenciju o izdanim mišljenjima Nacionalnog zdravstvenog vijeća iz članka 2. stavka 1. ovoga Pravilnika vodi ministarstvo nadležno za zdravstvo.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-06/129

Urbroj: 534-07-11-1

Zagreb, 20. listopada 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

**PRILOG I.**

MIŠLJENJE NACIONALNOG ZDRAVSTVENOG VIJEĆA O PROMJENI SPOLA

Osobni podaci podnositelja/ice zahtjeva

|  |  |
| --- | --- |
| Ime: | Prezime: |
| Dan, mjesec i godina rođenja: | Mjesto rođenja (za rođene izvan Republike Hrvatske i država rođenja): |
| MBG: | OIB: |
| Mjesto prebivališta i adresa stanovanja: |
|  |

|  |  |
| --- | --- |
| Mišljenje: | |
| Datum: | Potpis predsjednika/ice Nacionalnog zdravstvenog vijeća |

**PRILOG II.**

ZAHTJEV ZA DAVANJE MIŠLJENJA NACIONALNOG ZDRAVSTVENOG VIJEĆA O PROMJENI SPOLA

**Osobni podaci**

|  |  |
| --- | --- |
| Ime: | Prezime: |
| Dan, mjesec i godina rođenja: | Mjesto rođenja (za rođene izvan Republike Hrvatske i država rođenja): |
| MBG: | OIB: |
| Mjesto prebivališta i adresa stanovanja: | Državljanstvo Narodnost: |
| Datum podnošenja prijave: | Potpis: |

**Podaci o roditeljima ili skrbniku (ako je podnositelj/ica zahtjeva maloljetna osoba)**

|  |  |  |
| --- | --- | --- |
| Majka | Otac | Skrbnik |
| Ime, prezime i prezime prije sklapanja braka | Ime i prezime: | Ime i prezime: |
| Mjesto prebivališta i adresa stanovanja: | Mjesto prebivališta i adresa stanovanja: | Mjesto prebivališta i adresa stanovanja: |
| MBG | MBG | MBG |
| OIB | OIB | OIB |
| Potpis: | Potpis: | Potpis: |

**Razlog podnošenja zahtjeva (upisuje podnositelj/ica ili roditelj, odnosno skrbnik)**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Način promjene spola (zaokružiti broj)**

|  |
| --- |
| 1. medicinskim liječenjem  2. kirurškim zahvatom uz prateću terapiju  3. na drugi način (opisati način)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Mišljenje liječnika specijalista endokrinologije (u slučaju maloljetne osobe specijalista pedijatrije – endokrinologije)**

|  |  |
| --- | --- |
| Ustanova: | Liječnik: (upisati i liječnički broj) |
| Mišljenje: |  |
| Datum: | Potpis i faksimil liječnika: |

**Mišljenje psihologa**

|  |  |  |
| --- | --- | --- |
| Ustanova: | | Psiholog |
| Mišljenje: | | |
| Datum: | Potpis i faksimil psihologa: | |

**Mišljenje socijalnog radnika:**

|  |  |  |
| --- | --- | --- |
| Ustanova: | | Socijalni radnik: |
| Mišljenje: | | |
| Datum: | Potpis socijalnog radnika: | |

**Mišljenje izabranog doktora opće/obiteljske medicine podnositelja/ice zahtjeva**

|  |  |
| --- | --- |
| Ustanova: | Liječnik: (upisati i liječnički broj) |
| Mišljenje: |  |
| Datum: | Potpis i faksimil liječnika: |

Pravilnik, NN 121/2011-2418